Nariadenie Rady (ES) č. 2745/1999
zo 17. decembra 1999,
ktorým sa mení a dopĺňa nariadenie (ES) č. 2505/96 otvárajúce a stanovujúce správu colných kvót autonómneho spoločenstva pre určité poľnohospodárske a priemyselné výrobky
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 26,
so zreteľom na návrh Komisie,
keďže:
(1) Na základe nariadenia (ES) č. 2505/96 [1], Rada otvorila colné kvóty spoločenstva pre určité poľnohospodárske a priemyselné výrobky; dopyt spoločenstva po výrobkoch ktorých sa to týka by mal byť splnený za najpriaznivejších podmienok; colné kvóty spoločenstva by preto mali byť otvorené pri znížených alebo nulových sadzbách cla za primerané množstvá a zvýšené alebo rozšírené v prípade určitých existujúcich colných kvót, zatiaľ čo pokiaľ ide o prístup týchto výrobkov na trh, predišlo by sa akejkoľvek poruche.
(2) Ďalej už nie je v záujme spoločenstva zabezpečovať colné kvóty spoločenstva na niektoré z výrobkov pokrytých horeuvedeným nariadením, a tieto výrobky by preto mali byť odstránené z tabuľky v prílohe I.
(3) Vzhľadom na veľké množstvo dodatkov vstupujúcich do platnosti 1. januára 2000 a aby sa vyjasnili záležitosti pre používateľa, tabuľka v prílohe I k horeuvedenému nariadeniu by mala byť nahradená tabuľkou v prílohe k tomuto nariadeniu.
(4) So zreteľom na hospodársku dôležitosť uvedeného nariadenia pre európsky priemysel a na požiadavku, aby vstúpilo do platnosti 1. januára 2000, je dôležité apelovať na dôvody naliehavosti, na ktoré sa vzťahuje bod I(3) dodatočného Protokolu k Amsterdamskej zmluve o úlohe národných parlamentov v Európskej únii.
(5) Nariadenie (ES) číslo 2505/96 by preto malo byť doplnené,
PRIJALA TOTO NARIADENIE:
Článok 1
Pre obdobie kvóty od 1. januára do 31. decembra 1999, príloha I k nariadeniu (ES) č. 2505/96 bude doplnená nasledovne:
- poradové číslo 09.2711: množstvo colnej kvóty bude zmenené na 1035000 ton,
- poradové číslo 09.2939: množstvo colnej kvóty bude zmenené na 135000000 jednotiek,
- poradové číslo 09.2943: množstvo colnej kvóty bude zmenené na 60000000 jednotiek,
- číslo objednávky 09.2944: množstvo colnej kvóty bude zmenené na 48000000 jednotiek,
- číslo objednávky 09.2959: množstvo colnej kvóty bude zmenené na 60000 ton,
- číslo objednávky 09.2966: množstvo colnej kvóty bude zmenené na 12000 ton.
Článok 2
Tabuľka v prílohe I k nariadeniu (ES) č. 2505/96 bude nahradená tabuľkou, ktorá je vysvetlená v prílohe k tomuto nariadeniu.
Článok 3
Toto nariadenie nadobúda platnosť siedmy deň nasledujúci po dni jeho publikovania v Úradnom vestníku Európskych spoločenstiev.
Bude sa uplatňovať od 1. januára 2000, s výnimkou článku 1, ktorý sa bude uplatňovať od 1. januára 1999.
Toto nariadenie je záväzné v celom svojom rozsahu a priamo uplatniteľné vo všetkých členských štátoch.
V Bruseli 17. decembra 1999